****

**ЧИТАЛИЩЕ „НИКОЛА ВАПЦАРОВ – 1894г.“**

***гр.Банско, пл. „Никола Вапцаров“ №1, тел. 0749/8 80 39,***

***e-mail: chitalishtebansko@abv.bg***

**КУЛТУРНА ПРОГРАМА**

**НА ЧИТАЛИЩЕ“НИКОЛА ВАПЦАРОВ - 1894“ – гр.БАНСКО ЗА 2020 ГОДИНА**

Читалище“Никола Вапцаров-1894“ е най-големият културен институт, който организира културния живот и изпълнява културната политика на община Банско.Читалището организира събития, които формират културния облик и идентичност на града ни. То пази старите празници на своя град и до тях надгражда нови и модерни културни практики.Съгласно чл.26 а,ал.1 от Закона за народните читалища, читалището внася предложения и насоки за дейността си пред кмета на Община Банско.

През 2020 година читалище „Никола Вапцаров-1894“ ще продължи да работи в изпълнение на следните основни цели и дейности

**Основни цели**

- да опазва културно-историческото наследство и националните традиции

- да съдейства за развитие на културния туризъм в общината и изпълнява стратегията за развитие на туризма в община Банско , чрез максимално използване на богатото културно-историческо наследство и местните традиции, да подпомага дейността по издирване и съхраняване на фолклорното наследство, етнографията, краезнанието на територията на града.

- да разшири съдържателния и социалния обхват на читалищната дейност, с цел привличане на по широк кръг население

-да разработва и реализира инициативи/проекти за общностно/местно развитие и финансиране на читалищна дейност

-да работи за осигуряване на по-добра , по-съвременна образователна, социална и информационна среда на населението

- да поддържа активно партньорство с общинската администрация, както и с културни институции, училища и бизнеса за взаимна полза

**Основни дейности**

Библиотечна дейност

* Комплектуване на библиотечния фонд съобразно читателските интереси
* Участие на библиотеката в програми и проекти
* Разширяване дейността на библиотеката чрез провеждане на различни форми на културно – масова дейност

Културно-масова дейност

- осъществяване на културния календар за читалищните прояви

- повишаване на художественото и жанрово разнообразие на културните мероприятия

- провеждане на мероприятия, свързани със съхраняването, развитието и популяризирането на местни традиции и обичаи

- участие в културни прояви от местен, национален и международен характер, рганизирани от общината

Любителско художествено творчество

- активно участие на любителските състави и изпълнители в културно-масовите събития на общината

- създаване на нови, съвременни форми на любителското творчество, отговарящи на интересите на младото поколение и осигуряване на условия на тяхното развитие

- повишаване на художествено-творческото ниво на културния продукт

- активно участие на любителските състави и индивидуални изпълнители в национални и международни културни прояви, фестивали, конкурси и др.

Обучение и квалификация

* Участие на щатните работници в читалището в семинари, обучения и др. свързани с повишаване квалификацията им по основните читалищни дейности

**КУЛТУРЕН КАЛЕНДАР ЗА 2020 ГОДИНА**

**м.януари**

1 януари -Традиционен кукерски празник. Съвместна проява на Община Банско и читалище “Никола Вапцаров“

21 януари – Участие с програма на читалището в организираното от Общината честване на Деня на родилната помощ „Бабинден“.

**м.февруари**

14 февруари – „Грешна беше тя, но беше хубава“- Любовта в творчеството на Йордан Йовков, по повод 140 години от рождението на писателя.

„Левски в литературата”- открит урок

Читалищна библиотека

**м.март**

1 март - „…Те правят празниците на другите“- честване на Деня на

самодееца. Представяне на нов музикален продукт на фолклорна група „Банскалии“.

1 март – „Бели и червени“. Изложба на мартеници.

3 март - Честване на 142 год. от освобождението на България от турско робство и Националния празник на Р.България, съвместна проява на читалището, общината и училищата в града

8 март - „Жена е моето име“ - честване на Деня на жената-8 март, съвместна проява на читалище и община

22 март – „ Среща с пролетта“ - изложба

**м.април**

Драматизация по книгата“Малкият принц“, по повод 120 години от рождението на Антоан дьо Сент Екзюпери

12 април-„Цветница е“- концерт

16 април - Фолклорна обредност - „Как се боядисват великденски яйца в Банско“. Съвместна проява на читалището и музеен комплекс

19 април - Участие на читалището в Празничен Великденски концерт, организиран от общината

Седмица на детската книга – литературни четения и презентации Читалищна библиотека

**май**

9 май - Участие на читалището в честването на Деня на Европа, организирано от общината

15 май – „Добрата фея на нашето детство“ – рецитал, по повод 100 години от рождението на Леда Милева

24 май - Концерт „Там, гдето знанието живей“, по случай 24 май – Ден на славянската писменост, на българската просвета и култура и Ден на народните читалища

Маратон на четенето – литературно четене

Читалищна библиотека

**м.юни**

1-5 юни -„Детство мое“- прояви, посветени на Деня на детето-1-ви юни

Концерт – продукции на класовете в школата по изкуствата при читалището

2 юни – „Жив е той“. Деня на Ботев и загиналите за свободата на България, съвместна проява на читалището и общината

19 юни – „Отец Паисий обикаля още“- честване на празника“Свети Паисий Хилендарски“

**м.юли**

23 юли-Честване 78 години от разстрела на Никола Вапцаров

**м.август**

1 август-Честване на 117 годишнината от Илинденско - Преображенското въстание

**м.септември**

6 септември - Честване на 135 години от Съединението на Княжество България и Източна Румелия, съвместна проява на читалището с община Банско

22 септември – участие с програма на читалището в честването на Деня на независимостта на България, организирано от общината

**м.октомври**

1-5 октомври Честване на 108 години от Освобождението на Банско от турско робство и Деня на града. Концерти, творчески срещи и изложби.

Концерт-спектакъл „40 години Бански старчета“

23 октомври Открит урок, по повод 170 години от рождението на Иван Вазов

**м.ноември**

1 ноември - „Слава вам“ – честване на 1-ви ноември – Ден на народните будители, съвместна проява на читалището, общината и училищата в града

21 ноември „Където да идеш, в дома да се върнеш“- честване на Деня на християнското семейство

**м.декември**

7 декември - Честване на 111 години от рождението на Никола Вапцаров

5 - 25 декември - Традиционни зимни празници, Коледни тържества и Новогодишни концерти

**Настоящата културна програма ще се допълва и актуализира в месечните планове на читалището.**